EkBass/fiwiki-20250220-pages-articles huggingface dataset:
Sabine Völker

thumb|Sabine Völker Sabine Völker (s. 11. toukokuuta 1973 Erfurt) on saksalainen pikaluistelija. Hän aloitti luisteluharrastuksen vuonna 1979 ja pääsi vuonna 1986 urheilupainotteiseen kouluun. Kirjoitettuaan ylioppilaaksi vuonna 1992 hän aloitti liiketalouden opinnot Erfurtin ammattikorkeakoulussa. Völker menestyi talviolympialaisissa 2002 ja 2006. Pian Torinon kisojen jälkeen kesäkuussa 2006 hän ilmoitti lopettavansa kilpailu-uran. == Saavutukset == * Talviolympialaiset 2002, Salt Lake City ** Hopeaa (1 000 m) ** Hopeaa (1 500 m) ** Pronssia (2 × 500 m) * Talviolympialaiset 2006, Torino ** Kultaa (joukkuetakaa-ajo) * Matkakohtaiset MM-kilpailut ** Kultaa joukkuetakaa-ajo 2005 ** Hopeaa 500 m 1997 ** Hopeaa 1 000 m 2001 * Sprinttimaailmanmestaruuskilpailut ** Hopeaa 1998 ** Pronssia 1999 ja 2005 == Ennätykset == Matka Aika Paikka Päivä 500 m 37,57 Salt Lake City 14. helmikuuta 2002 1 000 m 1.13,96 Salt Lake City 17. helmikuuta 2002 1 500 m 1.54,57 Salt Lake City 20. marraskuuta 2005 3 000 m 4.10,31 Erfurt 10. lokakuuta 2005 == Lähteet == *Tulokset www.skateresults.com-sivustolla *Ennätykset www.sskating.com-sivustolla Luokka:Saksalaiset pikaluistelijat Luokka:Saksalaiset olympiavoittajat Luokka:Vuonna 1973 syntyneet Luokka:Elävät henkilöt
Siri Hustvedt

Siri Hustvedt (s. 19. helmikuuta 1955 Northfield, Minnesota) on amerikannorjalainen kirjailija, taidekriitikko ja kirjallisuustieteen tohtori. Hustvedt valmistui kandidaatiksi historiasta St. Olaf Collegesta 1977 ja opiskeli englantia Columbian yliopistossa vuodesta 1978. Hän väitteli tohtoriksi keväällä 1986 aiheenaan Charles Dickens. Hustvedt tunnetaan parhaiten romaaneistaan, joista on suomennettu Kaikki mitä rakastin (2007), Amerikkalainen elegia (2008), Lumous (2009), Kesä ilman miehiä (2011), Säihkyvä maailma (2014) ja Muistoja tulevaisuudesta (2019), joka on omaelämäkerrallinen "taiteilijan omakuva nuorena naisena". Hustvedtin Vapiseva nainen (2011) on omaelämäkerrallinen essee-romaani, jossa hän tutkii hysteria- ilmiön historiaa saatuaan kontrolloimattoman vapinakohtauksen pitäessään muistopuhetta kuolleelle isälleen. Kriitikko Mervi Kantokorpi on arvioinut Siri Hustvedtin vetovoiman perustuvan siihen, että tämä kykenee kirjoittamaan rinnakkaisille yleisöille. Hustvedtin äiti oli norjalainen ja isä yhdysvaltalainen. Isän isovanhemmat olivat muuttaneet Norjasta ja hän puhui sujuvaa norjaa, joka oli myös Hustvedtin ensimmäinen kieli. Hän tapasi Paul Austerin vuonna 1981 ja he avioituivat seuraavana vuonna. Heillä on vuonna 1987 syntynyt tytär Sophie Auster. Hustvedt asuu Brooklynissa New Yorkissa. ==Teokset== ===Romaanit=== *The Blindfold (1992) * * * * * *Muistoja tulevaisuudesta. (Memories of the Future, 2019). Suomentanut Kristiina Rikman. Otava, 2014. ISBN: 978-951-1-33534-4 ===Runot=== *Reading to You (1983) ===Muut=== *Yonder (1998) *Mysteries of the Rectangle: Essays on Painting (2005) *A Plea for Eros (2005) * * *The Delusions of Certainty: Reflections on the Mind-Body Problem (2016) ==Lähteet== ==Aiheesta muualla== * Siri Hustvedtin verkkosivut * Riekko, Iida: Siri Hustvedt on surujen seuloja MeNaiset.fi. 16.12.2008. Luokka:Yhdysvaltalaiset kirjailijat Luokka:Amerikannorjalaiset Luokka:Vuonna 1955 syntyneet Luokka:Elävät henkilöt
Jamie Nieto

Jamie Nieto (s. 2. marraskuuta 1976 Seattle, Yhdysvallat) on yhdysvaltalainen korkeushyppääjä. Nieto hyppäsi ennätyksensä 234 cm Ateenan olympiakisoissa 22. elokuuta 2004. Hän sijoittui tuolloin neljänneksi, ja se on hänen uransa paras arvokisasijoitus. Lontoon olympialaisissa 2012 hän oli kuudes. Nieto on voittanut Yhdysvaltojen ulkoratamestaruuden 2003 sekä olympiakarsinnat 2004 ja 2012. Sisäradoilla hän on voittanut maansa mestaruuden kerran, vuonna 2004. Hän oli 2003 IAAF:n yleisurheilufinaalin kolmas ja voitti samana vuonna Pan- Amerikan kisoissa hopeaa. Nieto halvaantui osittain vuonna 2016, kun hän yritti valmentaessaan tehdä takaperinvolttia. ==Lähteet== Luokka:Yhdysvaltalaiset korkeushyppääjät Luokka:Vuonna 1976 syntyneet Luokka:Elävät henkilöt
Dalida

Iolanda Cristina ”Dalida” Gigliotti (17. tammikuuta 1933 – 3. toukokuuta 1987) oli Kairossa italialaistaustaiseen perheeseen syntynyt, uransa Ranskassa luonut viihdelaulaja. Dalida muutti 1950-luvulla Pariisiin tähtäimessään elokuvatähteys. Hän ei ollut erityisen menestyksekäs näyttelijänä, mutta nousi pian suosioon laulajana. Vuonna 1956 julkaistu kappale ”Bambino” vietti 46 viikkoa Ranskan top 10 -listalla. Dalida levytti uransa aikana lukuisia menestyskappaleita (esimerkiksi ”Gigi l’Amoroso”, 1974) muun muassa ranskaksi, arabiaksi ja italiaksi. Hänen uransa vauhdittajana oli Eddie Barclay. Dalida esiintyi usein menestyksekkäästi Pariisin Olympia-teatterissa. Dalidan yksityiselämää varjostivat ongelmat, ja hän teki 54-vuotiaana itsemurhan ottamalla yliannostuksen barbituraatteja. Hänet on haudattu Cimetière de Montmartren hautausmaalle Pariisiin. == Lähteet == == Aiheesta muualla == * Luokka:Egyptiläiset laulajat Luokka:Egyptiläiset näyttelijät Luokka:Italialaiset laulajat Luokka:Italialaiset näyttelijät Luokka:Italialaiset mallit Luokka:Ranskalaiset laulajat Luokka:Ranskalaiset näyttelijät Luokka:Ranskalaiset mallit Luokka:Itsemurhan tehneet Luokka:Vuonna 1933 syntyneet Luokka:Vuonna 1987 kuolleet
Ahti Hirvonen

Ahti Ilmari Hirvonen (10. maaliskuuta 1931 Viipuri – 28. tammikuuta 2022 Helsinki)Kuolinilmoitus. Helsingin Sanomat 20.2.2022, s. C 14 oli suomalainen pankinjohtaja.Blåfield, Antti: Hiljainen mies haluaa historiaan. Helsingin Sanomat 3.10.2007. (Maksullinen artikkeli.) Hirvonen kirjoitti ylioppilaaksi Joensuun lyseosta vuonna 1951, ja valmistui ekonomiksi (1954) ja kauppatieteiden maisteriksi (1958) Helsingin kauppakorkeakoulusta. Hän oli Enso-Gutzeit Oy:n (1956–66), Kymin Osakeyhtiön (1966–68) ja Tietotehdas Oy:n (1968–71) palveluksessa. Suomen Yhdyspankin johtokunnan jäseneksi hän tuli vuonna 1971 ja toimi viimeksi pankin pääjohtajana 1989–1992. Tämän jälkeen hän jatkoi Unitas Oy:n hallituksen puheenjohtajana yhtiön ja Kansallis-Osake- Pankin fuusioon saakka 1995. Hirvonen toimi 15 suomalaisen pörssiyhtiön hallituksen tai hallintoneuvoston jäsenenä, eräissä niistä puheenjohtajana. Hän myös luennoi ja kirjoitti hallitustyöskentelystä.Ahti Hirvonen, Docendo Arkistoitu Hän toimi myös hengellisissä yhteisöissä, kuten Suomen Lähetysseurassa, Tuomasyhteisössä ja Helsinkimissio-järjestössä. Hirvonen on promovoitu kauppatieteiden kunniatohtoriksi.Rautio, Pekka: Joutuuko kirkko selvitystilaan? Haastateltavana Ahti Hirvonen. Teologia.fi 15.2.2013. Viitattu 29.1.2022. == Lähteet == ==Kirjallisuutta== * Saari, Mauno: Rahat ja henki: Ahti Hirvosen elämäntase. Helsinki: Gummerus 2007. ISBN 978-951-20-7308-5 * * Ahti Hirvosen muistokirjoitus Helsingin Sanomissa Luokka:Suomalaiset elinkeinoelämän vaikuttajat Luokka:Suomalaiset pankinjohtajat Luokka:Vuonna 1931 syntyneet Luokka:Vuonna 2022 kuolleet
Koko potti

Koko potti (The Whole Nine Yards) on kanadalainen, vuoden 1999 mafiakomedia- elokuva, jonka pääosissa ovat Matthew Perry, Bruce Willis, Amanda Peet, Natasha Henstridge, Michael Clarke Duncan, Kevin Pollak ja Rosanna Arquette. Elokuva tuotti 57 262 492 yhdysvaltain dollaria sinä aikana, kun se pyöri Yhdysvaltain elokuvateattereissa. Elokuvan jatko-osa Koko potti 2 (The Whole Ten Yards) sai ensi-iltansa 9. huhtikuuta 2004. == Näyttelijät == == Lähteet == == Aiheesta muualla == * Luokka:Vuoden 2000 yhdysvaltalaiset elokuvat Luokka:Vuoden 2000 kanadalaiset elokuvat Luokka:Yhdysvaltalaiset rikoselokuvat Luokka:Yhdysvaltalaiset mustan komedian elokuvat Luokka:Jonathan Lynnin ohjaamat elokuvat Luokka:Warner Brosin elokuvat
Jacques Rigaut

Jacques Rigaut (30. joulukuuta 1898 – 9. marraskuuta 1929) oli ranskalainen dada-runoilija. Hän teki itsemurhan 30-vuotiaana ja tuli haudatuksi Cimetière de Montmartreen. Luokka:Ranskalaiset runoilijat Luokka:Itsemurhan tehneet Luokka:Vuonna 1898 syntyneet Luokka:Vuonna 1929 kuolleet
Kevin Pollak

Kevin E. Pollak (s. 30. lokakuuta 1957) on yhdysvaltalainen näyttelijä, imitaattori ja koomikko. == Filmografiaa == * Harhaluoti (Ricochet, 1991) * Seksiä, valheita ja avioliittoja (The Opposite Sex and How to Live with Them, 1991 ) * Epäillyt (The Usual Suspects, 1995) * Vanhemmat kotiarestiin (House Arrest, 1995) * Kameleontti (Chameleon, 1995) * Truth or Consequences, N.M. (1997) * Kummisedän kohellukset (National Lampoon's the Don's Analyst, 1997) * Welcome to Die in Ozona (Outside Ozona, 1998) * Sinussa on se jokin (She's All That, 1999) * End of Days (1999) * A Devil's Deal - Pirullista peliä (Deal of a Lifetime, 1999) * Koko potti (The Whole Nine Yards, 2000) * Määränpäänä Graceland (3000 Miles to Graceland, 2001) * Juwanna Mann - gimmat donkkaa tykimmin (Juwanna Mann, 2002) * McKlusky Vakuutusetsivä (Frank McKlusky C. I., 2002) * Koko potti 2 (Whole Ten Yards, The, 2004) * Panttivanki (Hostage, 2005) Luokka:Yhdysvaltalaiset näyttelijät Luokka:Vuonna 1957 syntyneet Luokka:Elävät henkilöt
Mühlbergin taistelu

Mühlbergin taistelu käytiin 24. huhtikuuta 1547 Elbe-joella Mühlbergissä, keisari Kaarle V:n johtaman armeijan ja Schmalkaldenin liiton armeijan välillä. Taistelu oli Schmalkaldenin sodan ratkaisutaistelu ja johti Wittenbergin antautumiseen, jossa Saksin vaaliruhtinas Juhana Fredrik luovutti maansa ja vaaliruhtinaan arvon serkulleen Moritsille. Vuonna 1546 Schmalkaldenin liiton armeija operoi Etelä-Saksassa keisari Kaarle V:tä vastaan. Saksin herttua Morits tarttui tilaisuuteen, petti protestanttiset uskonveljensä, ja valtasi Juhana Fredrikin maat Saksissa. Vastauksena tähän Juhana Fredrik johdatti suurimman osan liiton armeijasta pohjoiseen lyödäkseen Moritsin ja vallatakseen maansa takaisin. Kaarle seurasi Juhana Fredrikiä pohjoiseen yhdistyen ensiksi veljensä arkkiherttua Ferdinandin ja myöhemmin Moritsin johtamien armeijoiden kanssa. Vahvistunut Kaarlen armeija kohtasi Schmalkaldenin liiton armeijan Mühlbergissä Elben rannalla, armeijoiden ollessa eripuolilla jokea. Aikaisin aamulla 24. huhtikuuta ryhmä espanjalaisia sotilaita ylitti joen kahluupaikalla, joka oli schmalkaldenilaisille tuntematon ja siten jätetty vartioimatta. Tämän jälkeen keisarilliset improvisoivat nopeasti ponttonisillan, jota myöten joen ylitti lisää joukkoja ja muutama tykki. Scmalkaldenin liiton armeija joutui paniikkiin ja johtajat antoivat käskyn jättää leirin ja perääntyä. Tämä kuitenkin epäonnistui kun keisarillinen ratsuväki sai perääntyvät joukot kiinni. Schmalkaldenilaiset koittivat järjestyä taistelua varten, mutta epäonnistuivat. Huonosti johdettu liiton armeija lyötiin ja koko päivän kestäneen taistelun jälkeen se oli käytännöllisesti katsoen hävinnyt. Monet Schmalkaldenin liiton johtajat vangittiin, myös Juhana Fredrik. Taistelu oli täydellinen protestanttien tappio. Vaikka protestantit lyötiinkin täydellisesti Mühlbergin taistelussa, oli Kaarlen vaikea hyödyntää voittoaan. Ei ollut mahdollista (sotilaallisesti tai poliittisesti), että keisari piirittäisi ja valtaisi jokaisen protestanttien tukikohdan Saksassa ja koko maa kääntyisi takaisin katolilaisuuteen. Suurin hyötyjä voitosta oli Morits, jolle siirrettiin pian taistelun jälkeen Juhana Fredrikin maat ja vaaliruhtinaan arvo. ==Lähteet== * == Aiheesta muualla == Luokka:1547 Luokka:Espanjan taistelut Luokka:Unkarin taistelut
Aapravasi Ghat

Aapravasi Ghat on osittain raunioitunut rakennusryhmä Port Louisissa Mauritiuksella. Se toimi vastaanottokeskuksena, kun orjuuden lakkauttamisen 1833 jälkeen saarelle tuotiin intialaisia siirtotyöläisiä. Keskus valmistui 1849, ja sen kautta kulki noin 450 000 työläistä. Nykyisin arvioidaan, että noin 68 % mauritiuslaisista on näiden intialaisten jälkeläisiä. Paikka on UNESCOn maailmanperintökohde. == Lähteet == *UNESCO Luokka:Unescon maailmanperintökohteet Mauritiuksella
Rinneautoilu

Rinneautoilu (mäkiautoilu) on toimintaa, jossa tähän tarkoitukseen suunnitellulla rinneautolla lasketaan alas rinteeseen tehtyä mutkaista rataa pitkin. Koska autossa ei ole moottoria, se pitää hinata mäen päälle. Yleisimmin tätä toimintaa tarjoavat laskettelukeskukset, sillä niissä on sekä hinaamiseen sopivia hiihtohissejä että laskemiseen sopivia rinteitä jo olemassa. Rata on yleisimmin asfalttipintainen, mutta myös soraratoja on käytössä. Rinneauto on teräsputkirunkoinen ja tyypillisesti siinä on levyjarrut, neljän pisteen turvavyöt sekä pehmustettu istuin. == Lähteet == Luokka:Autourheilu lajeittain Luokka:Extremeurheilu
Luettelo Billboard Hot 100 -listan ykkösistä vuonna 2004

Tämä on luettelo Billboard Hot 100 -listan kärkipaikkaa hallussaan vuonna 2004 pitäneistä artisteista ja singleistä. Päivämäärä Artisti Single Lähteet 3\. tammikuuta OutKast Hey Ya! 10\. tammikuuta OutKast Hey Ya! 17\. tammikuuta OutKast Hey Ya! 24\. tammikuuta OutKast Hey Ya! 31\. tammikuuta OutKast Hey Ya! 7\. helmikuuta OutKast Hey Ya! 14\. helmikuuta OutKast feat. Sleepy Brown The Way You Move 21\. helmikuuta Twista feat. Kanye West & Jamie Foxx Slow Jamz 28\. helmikuuta Usher feat. Lil Jon & Ludacris Yeah! 6\. maaliskuuta Usher feat. Lil Jon & Ludacris Yeah! 13\. maaliskuuta Usher feat. Lil Jon & Ludacris Yeah! 20\. maaliskuuta Usher feat. Lil Jon & Ludacris Yeah! 27\. maaliskuuta Usher feat. Lil Jon & Ludacris Yeah! 3\. huhtikuuta Usher feat. Lil Jon & Ludacris Yeah! 10\. huhtikuuta Usher feat. Lil Jon & Ludacris Yeah! 17\. huhtikuuta Usher feat. Lil Jon & Ludacris Yeah! 24\. huhtikuuta Usher feat. Lil Jon & Ludacris Yeah! 1\. toukokuuta Usher feat. Lil Jon & Ludacris Yeah! 8\. toukokuuta Usher feat. Lil Jon & Ludacris Yeah! 15\. toukokuuta Usher feat. Lil Jon & Ludacris Yeah! 22\. toukokuuta Usher Burn 29\. toukokuuta Usher Burn 5\. kesäkuuta Usher Burn 12\. kesäkuuta Usher Burn 19\. kesäkuuta Usher Burn 26\. kesäkuuta Usher Burn 3\. heinäkuuta Usher Burn 10\. heinäkuuta Fantasia I Believe 17\. heinäkuuta Usher Burn 24\. heinäkuuta Usher Confessions Part II 31\. heinäkuuta Usher Confessions Part II 7\. elokuuta Juvenile feat. Soulja Slim Slow Motion 14\. elokuuta Juvenile feat. Soulja Slim Slow Motion 21\. elokuuta Terror Squad Lean Back 28\. elokuuta Terror Squad Lean Back 4\. syyskuuta Terror Squad Lean Back 11\. syyskuuta Ciara feat. Petey Pablo Goodies 18\. syyskuuta Ciara feat. Petey Pablo Goodies 25\. syyskuuta Ciara feat. Petey Pablo Goodies 2\. lokakuuta Ciara feat. Petey Pablo Goodies 9\. lokakuuta Ciara feat. Petey Pablo Goodies 16\. lokakuuta Ciara feat. Petey Pablo Goodies 23\. lokakuuta Ciara feat. Petey Pablo Goodies 30\. lokakuuta Usher & Alicia Keys My Boo 6\. marraskuuta Usher & Alicia Keys My Boo 13\. marraskuuta Usher & Alicia Keys My Boo 20\. marraskuuta Usher & Alicia Keys My Boo 27\. marraskuuta Usher & Alicia Keys My Boo 4\. joulukuuta Usher & Alicia Keys My Boo 11\. joulukuuta Snoop Dogg feat. Pharrell Drop It Like It's Hot 18\. joulukuuta Snoop Dogg feat. Pharrell Drop It Like It's Hot 25\. joulukuuta Snoop Dogg feat. Pharrell Drop It Like It's Hot == Katso myös == * Luettelo Billboard 200 -listan ykkösistä 2011 == Lähteet == Billboard Hot 100 2004 Billboard Hot 100 2004